BG Официален вестник на Европейския съюз C 199/18

Известие относно антидъмпинговите и изравнителните мерки в сила върху вноса в Съюза на кристални силициеви фотоволтаични модули и ключови компоненти (т.е. елементи) с произход от Китайската народна република: промяна на наименованието на дружество, към което се прилага митническата ставка за невключените в извадката оказали съдействие дружества

(2018/C 199/09)

Към вноса на кристални силициеви фотоволтаични модули и ключови компоненти (т.е. елементи) с произход от Китайската народна република се прилагат окончателно антидъмпингово мито и изравнителни мита, наложени с Регламент за изпълнение (ЕС) 2017/367 на Комисията (1) и Регламент за изпълнение (ЕС) 2017/366 (2), изменен с Регламент за изпълнение (ЕС) 2017/1570 (3).

Три дружества, разположени в Китайската народна република, към чийто износ в Съюза на кристални силициеви фотоволтаични модули и ключови компоненти се прилагат ставката на антидъмпинговото мито за невключените в извадката оказали съдействие дружества от 36,2 % и изравнителните мита от 6,4 %, информираха Комисията за промяна на наименованията си, посочена по-долу.

Дружествата поискаха от Комисията да потвърди, че промяната на наименованието не засяга правото им да се ползват от митническата ставка, прилагана към дружествата с предишните им наименования.

Комисията разгледа предоставената информация и заключи, че промяната на наименованието по никакъв начин не засяга изводите от Регламент за изпълнение (ЕС) 2017/367 и Регламент за изпълнение (ЕС) 2017/366, изменен с Регламент за изпълнение (ЕС) 2017/1570.

Поради това позоваването в приложение 1 към Регламент за изпълнение (ЕС) 2017/366, в приложение I към Регламент за изпълнение (ЕС) 2017/367 и в приложението към Регламент за изпълнение (ЕС) 2017/1570 на:

Zhongli Talesun Solar Co. Ltd B922

следва да се чете:

Suzhou Talesun Solar Technologies Co., Ltd B922

Допълнителният код по ТАРИК B922, който преди това беше определен за Zhongli Talesun Solar Co., Ltd, се прилага за Suzhou Talesun Solar Technologies Co., Ltd.

Позоваването в приложение 1 към Регламент за изпълнение (ЕС) 2017/366, в приложение I към Регламент (ЕС) 2017/367 и в приложението към Регламент за изпълнение (ЕС) 2017/1570 на:

Wuxi LONGi Silicon Materials Co. Ltd Xi’an LONGi Silicon Materials Corp. B897

следва да се чете:

Wuxi LONGi Silicon Materials Co. Ltd LONGi Green Energy Technology Co., Ltd B897

Допълнителният код по ТАРИК B897, който преди това беше определен за Xi’an LONGi Silicon Materials Corp. заедно с Wuxi LONGI Silicon Materials Co. Ltd, се прилага за LONGi Green Energy Technology Co., Ltd. заедно с Wuxi LONGi Silicon Materials Co. Ltd.

Позоваването в приложение 1 към Регламент за изпълнение (ЕС) 2017/366, в приложение I към Регламент за изпълнение (ЕС) 2017/367 и в приложението към Регламент за изпълнение (ЕС) 2017/1570 на:

LERRI Solar Technology (Zhejiang) Co. Ltd B898

следва да се чете:

LONGi Solar Technology(Zhejiang)Co., Ltd B898

Допълнителният код по ТАРИК B898, който преди това беше определен за Lerri Solar Technology (Zhejiang) Co. Ltd, се прилага за LONGi Solar Technology(Zhejiang)Co., Ltd.

(1) ОВ L 56, 3.3.2017 г., стр. 131.

(2) ОВ L 56, 3.3.2017 г., стр. 1.

(3) ОВ L 238, 16.9.2017 г., стр. 22.